*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*220. számú előterjesztés*

Bátaszék Város Önkormányzata Képviselő-testületének 2015. november 9-én

14,00 órakor megtartandó **RENDKÍVÜLI** ülésére

*Bátaszék Integrált Településfejlesztési Stratégia helyzetfeltáró munkarészének jóváhagyása*

|  |
| --- |
| **Előterjesztő:** dr. Bozsolik Róbert polgármester    **Készítette:** Kapos-Faktor Tanácsadó Nonprofit Kft.    **Törvényességi ellenőrzést végezte:** -----------  **Tárgyalja:** -------------- |

***Tisztelt Képviselő-testület!***

*A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 2. melléklete* részletesen kifejti a településfejlesztési koncepció megalapozó munkarészének tartalmi követelményeit. Bátaszék Város Önkormányzatának megbízásából a Kapos - Faktor Tanácsadó Nonprofit Kft. és a DDRFÜ Nonprofit Kft. elkészítette a településfejlesztési koncepció megalapozó vizsgálatait (Helyzetfeltáró, helyzetelemző és helyzetértékelő munkarészek), valamint a településfejlesztési koncepció alapját képező célrendszeri fejezetet.

A *hivatkozott Kormányrendelet 30. § (4)* bekezdése szerint az önkormányzatnak dönteni kell a koncepció kiválasztott fejlesztési irányáról, és arról, hogy a megalapozó vizsgálat megfelel a tervezés alapjának.

Kérem, hogy a Tisztelt Képviselő-testületet, hogy a város jövőbeni fejlesztéséhez szükséges településfejlesztési koncepció megalapozó vizsgálatát és a koncepció fejlesztési irányait az alábbi határozati javaslattal szíveskedjen elfogadni:

**H a t á r o z a t i j a v a s l a t :**

**Bátaszék város új Településfejlesztési Koncepcióját megalapozó vizsgálatnak és a koncepció fejlesztési irányainak elfogadására**

Bátaszék Városi Önkormányzat Képviselő-testülete *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 5. §-ában kapott hatáskörében eljárva* Bátaszék város településfejlesztési koncepcióját megalapozó vizsgálatáról és a koncepció fejlesztési irányainak elfogadásáról szóló előterjesztést megtárgyalta és az alábbi döntést hozta:

A képviselő-testület:

1. Bátaszék Város Településfejlesztési Koncepciójához a Kapos - Faktor Tanácsadó Nonprofit Kft. és a DDRFÜ Nonprofit Kft. által a tervezés alapjaként készített „Helyzetfeltáró”, „Helyzetelemző” és „Helyzetértékelő” munkarészeket megfelelőnek tartja.
2. Bátaszék Város Településfejlesztési Koncepciójának fejlesztési irányait elfogadja.

*Határidő:* Azonnal

*Felelős*: Skoda Ferenc jegyző

(a határozat elküldéséért)

*Határozatról értesül:* tervezők

Irattár